[Tjenestemandens navn]

*Dette brev er alene sendt til din digitale postkasse*

[INFO til ansættelsesmyndighed - skal slettes inden afsendelse: Da tilbuddet skal accepteres inden for 2 måneder, skal dette brev dateres ved afsendelse. Tjenestemanden skal returnere hele brevet med underskrift]

**Tilbud om pensionsalderforhøjelse jf. tjenestemandspensionslovens § 4a**

Kære [tjenestemandens navn]

Indledningsvist skal vi henvise til den frist, der fremgår af brevet, samt på betingelserne vedrørende udtrædelsesgodtgørelse, der gennemgås nedenfor.

**Det fremgår af de modtagne oplysninger, du har indhentet og indsendt, at du forud for din tjenestemandsansættelse hos [ansættelsesmyndighed] med start den [dato] har haft følgende ansættelser med en tilknyttet bidragsdefineret pensionsordning i [Pensionsinstitut(ter)], hvortil der løbende er indbetalt pensionsbidrag på mindst 12 % i perioden/perioderne:**

På den baggrund kan din pensionsalder forhøjes med [antal] år, [antal] måned(er) og [antal] dag(e). Af opgørelsen nedenfor fremgår, hvordan den tilbudte forhøjelse er beregnet:

[Tilrettes de konkrete forhold for tjenestemanden, alle omfattede ansættelser skal oplistes]

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Periode** | **Beskæftigelsesgrad** | **Ansættelsessted** | | **År** | | **Mdr.** | **Dage** | |
| **01-04-2007 – 31-10 2010** | **1/1** | **X-købing kommune** | **3** | | **7** | |  |
| **01-11-2010 - 30-11-2012** | **1/2** | **X-købing kommune** | **1** | |  | | **15** |
| **01-12-2012 - 31-12-2020** | **1/1** | **Danmarks Radio** | **8** | | **1** | |  |
|  |  |  | | **12** | | **8** | **15** | |

**På grundlag af disse oplysninger tilbydes du i henhold til tjenestemandspensionslovens § 4 a en forhøjelse af din pensionsalder som tjenestemand med [12 år 8 måneder 15 dage - tilrettes] på betingelse af, at der sker overførsel til statskassen af udtrædelsesgodtgørelsen fra [Pensionsinstitut(er)] opgjort på basis af pensionsbidragsindbetalingerne under ovennævnte offentlige ansættelser.**

**Du skal senest 2 måneder efter modtagelsen af dette brev meddele os skriftligt, hvorvidt du accepterer eller afviser tilbuddet om pensionsalderforhøjelse. Din accept henholdsvis dit afslag på tilbuddet er bindende og kan ikke omgøres.**

**Hvis du ikke svarer, betragtes det som et afslag på tilbuddet.**

**Vær opmærksom på, at hvis du takker nej eller ikke svarer, kan du ikke på et senere tidspunkt få et tilbud om pensionsalderforhøjelse. Et nej eller manglende svar vil blive registreret på din personalesag, og har ingen betydning for din ansættelse. Det har heller ingen betydning for den pension, du har opsparet ved [Pensionsinstitut(er)]**

**Vi skal have modtaget dit svar senest den [dd/mm/år – 2 måneder fra brevdato].**

**Det forudsættes, at hele udtrædelsesgodtgørelsen fra [pensionsinstitut(ter)] overføres til statskassen, også den del, der måtte vedrøre beskæftigelse før det 25. år.**

**Hvis du tidligere måtte have fået udbetalt udtrædelsesgodtgørelse fra en anden overenskomstmæssigt etableret pensionsordning, der giver grundlag for pensionsalderforhøjelse, skal den udbetalte udtrædelsesgodtgørelse indbetales til statskassen, tillige med renter fra udbetalingstidspunktet til indbetalingstidspunktet. Hvis dette er tilfældet, skal du kontakte os inden udløbet af ovenstående frist.**

**Udtrædelsesgodtgørelse, der stammer fra pensionsgivende tillæg og fra ekstraordinær indbetaling af helbredsmæssige grunde, skal også overføres.**

**Udtrædelsesgodtgørelse, der vedrører anden ansættelse, f.eks. i en privat virksomhed, og som ikke kan give grundlag for pensionsalderforhøjelse, skal ikke overføres. Tilsvarende gælder depot hidrørende fra eventuelle frivillige indbetalinger.**

**Vi skal vejlede om, at det er din risiko, hvis pensionsinstituttet/pensionsinstitutterne for en eller flere af dine arbejdsmarkedspensionsordning(er) ikke kan eller vil overføre udtrædelsesgodtgørelse, i hvilket tilfælde der ikke kan gives tilbud om pensionsalderforhøjelse.**

**Tjenestemandspensionsordningen er defineret af pensionsydelserne som fastlagt i loven, jf. lovbekendtgørelse nr. 510 af 18. maj 2017, og tjenestemandspensionerne reguleres i takt med de generelle reguleringer af tjenestemandslønninger, mens den bidragsdefinerede pensionsordning er defineret af de indbetalte bidrag og forrentningen af de opsparede pensionsbidrag m.v.**

**Det vil være en individuel og personlig vurdering, hvorvidt man skal vælge at overføre pensionsrettigheder fra en bidragsdefineret pensionsordning til tjenestemandspensionsordningen.**

**Til brug for dine overvejelser om pensionsalderforhøjelse kan du hente oplysninger om tjenestemandspensionsordningen på** [www.tjenestemandspension.dk](http://www.tjenestemandspension.dk)**, og med NemID kan du foretage beregning af din tjenestemandspensionsdækning med og uden pensionsalderforhøjelsen.**

**Herudover bør du søge vejledning hos [dit/dine pensionsinstitut(ter)] eller ved en uvildig rådgiver, som vil kunne oplyse dig om størrelsen af dine pensioner fra den bidragsdefinerede ordning i pensionsinstituttet, hvis du vælger, henholdsvis ikke vælger, at acceptere tilbuddet om forhøjelse af pensionsalderen som tjenestemand mod overførsel af udtrædelsesgodtgørelsen.**

Du kan orientere dig om din nuværende pensionsalderoptjening på [www.tjenestemandspension.dk](file:///\\prod.sitad.dk\dfs\CU3212\G-DREV\CLA\JUP\Pension\KRISA\Notater%20og%20covere\TPL%20§%204a\Ændringsforslag%20til%20KM%20skabeloner\www.tjenestemandspension.dk).

Hvis du ønsker at acceptere ovenstående tilbud, skal du underskrive dette brev (nederst på siden) og sende hele brevet med din underskrift til [ansættelsesmyndighed] via digital post (sikker forbindelse) på [sikker e-mail] eller som almindelig post til [adresse].

Med venlig hilsen

[signatur]

**Accept af tilbud om pensionsalderforhøjelse**

**Navn:**

**CPR-nummer:**

Ja tak, jeg ønsker at acceptere det ovenstående tilbud om pensionsalderforhøjelse.

Nej tak, jeg ønsker ikke at acceptere det ovenstående tilbud om pensionsalderforhøjelse.

Dato:\_\_\_\_\_\_\_\_\_\_\_\_\_\_\_\_\_ Underskrift:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_